270 
Guaiacanis retulit, quaedam tamen signa versus Meliaceas easdem repellere 
concedens. Adanson una cum Aquifoliaceis, Olacineis, Ebenaceis, Sapo- 
teis etc. Styrax Vacciniis adnumeravit, Halesiam vero Caprifoliaceis. Se- 
quentes plurimi, vestigia prementes Jussieuana, in vicinia Ebenacearum or- 
dinem a Richardio patre creatum collocarunt, dissidentes paululum et de 
limitibus ipsius et de gradu affinitatis, quo Styraceae Ebenaceis adproxi- 
marentur. Ita Bartling et Brongniart Styraceas ut familiam propriam, Sym- 
ploceas Styrax et Halesiam includentem, agnoverunt. Endlicher ad calcem 
Ebenacearum Styraceas, Ilalesieas et Symploceas seorsim enumerat, cuique 
ita proprii ordinis dignitatem fere concedens. Alph. DeCandolle Symplo- 
ceas et Styraceas tribus putat diversos, quos Styracearum nomine in unum 
ordinem admittit. Cei. Miers Symplocaceas et Styraceas ut ordines diver- 
sos distinguit, Symplocaceas Sapoteis et Ebenaceis, Styraceas vero, quibus 
et Halesiam adnumerat, Olacaceis proximas statuens. Styraceas Alangieis 
propiores credidit Decaisne; easdem inter Ericineas et Jasminaceas dispo- 
suit Adr. de Jussieu. 
In Halesia vidi ovarium omnino inferum, loculis saepius cum sepali^ 
numero aequalibus iisque antepositis; ad medium ovarii placenta proemi- 
nens loculum quemque in locellum superum et inferum subdividit; in su- 
periore gemmulae 2 adscendunt, in inferiore totidem pendent, raphe et in 
adscendente et in pendula extrorsa. Micropyle itaque gemmularum supe- 
riorum deorsa, inferiorum supera. Ut itaque aut gemmulae superiores aut 
inferiores foecundantur, situs embryonis et radiculae diversi oriuntur. Hinc 
situm embryonis a Lindley (in Veg. Kingd.) perperam pictum putarem. 
Gemmulas in nulla alia planta modo Halesiae dispositas observavi; at in 
Epithinia Malayana structuram ovarii subsimilem a Griffithio depictam video. 
In Styrace, contra, ovarium, forsan mediante disco, cum calycis parte 
plus minus cohaeret. In nonnullis enim speciebus omnino liberum pingunt, 
in aliis (St. officinalis') plus quam dimidia parte calyci adnatum vidi. Car- 
pella 3 videntur; in axi in placentam lobulosam expansa, gemmulas inter 
lobulos evolventia. Gemmulas vidi omnes apotropas, nempe supremas ad- 
scendentes raphe interiore latere, medias horizontales raphe supera, infi- 
mas fere pendulas raphe exteriore latere descendente. Glandulaj epigy- 
nae, de qua loquitur Miers, nullum observavi vestigium; nec ovarium vidi 
superne uniloculare, nec podospermia cupulata, nec (in flore saltem) pla- 
centam centralem. Et gemmuls et embryo in Styrace et Halesia formae 
diversae sunt. 
Symploceas vivas examinare mihi nondum licuit. An Styraceis ana- 
logae potius quam affines forent? Num Carpodeteis formam gamopetalam 
constituerent? 
Si igitur ex mea harum plantarum fragmentaria cognitione quid de ea- 
rum affinitate statuere liceret, ad longe alias regiones systematis pertinere 
putarem. Symploceas et Halesiam ad viciniam Cornearum referendas su- 
spicarer. Styraceae an Tiliaceis affines sint dubito. Hoc revera varia sua- 
dent. In habitu, foliorum nervatione reticulata, indumento omnium parti- 
um tomentoso etc. quandam similitudinem adesse, vix quispiam denegabit. 
